**NAVODILO OBVEŠČANJA IN PREVZEMA POVOŽENIH ŽIVALI NA VOZIŠČIH OBČINSKIH CEST**

**Koncesionar za redno vzdrževanje in varstvo občinskih cest** ob zaznavi povožene živali na vozišču:

* žival odstrani za rob vozišča, bermo ali bankino in lokacijo označi
* pokliče na telefonsko številko **112** Centra za obveščanje in sporoči **lokacijo** pripravljene in označene povožene živali ter **dežurno telefonsko številko** koncesionarja
* zagotovi varovanje veterinarskemu higieniku za čas trajanja opravljanja prevzema kadavra povožene živali. Maksimalni čas odziva koncesionarja je 1,5 ure.

**Center za obveščanje** ob prejeti informaciji o povoženi živali na vozišču občinske ceste:

* v kolikor je informacija o povoženi živali podana s strani **koncesionarja** **za redno vzdrževanje in varstvo državnih cest**, podatke o lokaciji povožene živali in kontaktno številko koncesionarja sporoči na veterinarsko higiensko službo (VHS)
* v kolikor je informacija o povoženi živali podana s strani **fizične osebe**, pa o tem obvesti pristojnega koncesionarja za redno vzdrževanje in varstvo občinskih cest za relacijo občinske ceste na kateri se nahaja povožena žival.

**Veterinarsko higienska služba** evidentira naročila in opravi prevzem povožene živali samo:

* če je to naročilo preko Centra za obveščanje posredoval pristojen koncesionar za redno vzdrževanje in varstvo državnih cest, ko je kadaver živali umaknil iz vozišča in ga označil.
* pred prevzemom veterinarski higienik obvezno pokliče dežurno številko koncesionarja in se dogovori o lokaciji, predvidenem času prihoda ter ostalih informacijah, ki so potrebne za izvajanje varovanja prevzema kadavra povožene živali s strani koncesionarja.

**Navodilo stopi v veljavo z 19.4.2025 in traja do preklica.**